A Pápai Református Kollégium Gimnáziuma, Művészeti Szakgimnázium és Diákotthonában folyó pedagógiai munka eredményességének értékelése, az intézmény Pedagógiai Programjában meghatározott feladatok alapján a 2019-2020. tanévben.

Ismét rendkívüli tanévet zárt a COVID 19 világjárvány miatt a Pápai Református Kollégium Gimnáziuma, Művészeti Szakgimnáziuma és Diákotthona.

A tanév korlátozásokkal kezdődött, a tanévnyitó istentiszteletet két „felvonásban” tarthatták

meg, a rendezvények létszámkorlátozása miatt.

A korlátozások miatt az osztálytermek beosztását át kellett szervezni. Délutáni sport

foglalkozásokat, szakköröket nem lehetett tartani. A szalagtűző ünnepre készültek, de nem tarthatták meg. 2020. november 11-e után csak a 7-8. évfolyam járhatott iskolába.

A digitális oktatásban már volt tapasztalata az intézménynek, de most az a furcsa helyzet állt elő, hogy némely osztályok digitálisan némely osztályok jelenléti oktatásban vettek részt.

Ismét újra kellett szervezni mind az iskolai, mind az diákotthon életét.

A 12. és 13. évfolyam tanulóinak 2021. január 11- és február 26. között a kiscsoportos konzultációs

lehetőséget biztosított az intézmény.

2021. január 22-n „rendkívüli” – maszkban, létszámkorlátozással, a pápai református

gyülekezet jóvoltából élő youtube csatornás közvetítéssel – szalagtűző alkalmat tartottak a végzős diákoknak.

A ballagást a diákokkal egyeztetve -bízva az oltások hatásában – június 19-re halasztották, ünnepélyes érettségi bizonyítványosztással.

A szeptembertől bevezetett dupla órás rend segített a digitális órarend kialakításában. Március 11-től mindenki digitális oktatásban vett részt.

Azokat a tanulókat, akik nagyon elmaradtak a digitális rendben, őket március-április

hónapban személyes konzultációval segítették.. Azoknál a diákoknál, ahol szükség volt digitális

eszközre, elsősorban laptopra, ott igyekeztek kölcsön eszközzel segíteni. A digitális tanulás rendje nagyon hosszú volt, csak május 11-n ért véget.

Az iskola tanulmányi átlaga nem esett vissza, a pótvizsgák száma is alacsonynak mondható 3

tanuló. Az érettségi vizsgák is átlagos eredményűek, de az emelt szintű érettségiknél lehetett

tapasztalni, hogy a jó jegyeket kisebb pontszámmal érték el a diákok. Van pozitív kivétel ez az angol nyelv, ahol nagy számban, magas pontszámmal születtek emeltszintű eredmények és a

körülmények ellenére, szép számmal születtek középfokú nyelv vizsgák.

OKTV-n két területen értünk el eredményt, matematikából két tanuló második fordulóba jutott,

grafikusok közül ketten a döntőben értek el szép eredményt.

Schandl Levente az Ökomenikus Diákfilmfesztiválon első helyezést ért el.

Nagy örömünkre szolgál, hogy a 2021 februárjában megkezdődött az új internátus kivitelezése a

a mélygarázs építésével.

Ebben az értékelésben nincs lehetőségünk az országos kompetencia mérés eredményeit feltüntetni, mert 2020 tavaszán ez az országos mérés is elmaradt.

Istennek iránti hálával köszönjük meg a Pápai Református Kollégium Gimnáziuma, Művészeti Szakgimnáziuma és Diákotthona vezetésének, pedagógusainak, munkatársainak, szülőknek, diákoknak munkáját és gratulálunk a körülménye ellenére elért szép eredményekhez.

Pápa, 2021. augusztus 26.

Dunántúli Református Egyházkerület